Umumé "fresco" digawé ing antarané abad kaping 15 lan wiwitan abad kaping 16, nalika akèh gréja dibangun anyar utawa dibangun maneh, akèhé ing provinsi ing sakiwa tengené Tlaga Mälaren. Lukisan témbok gréja gagrag Gotik Pungkasan iki luwih béda tinimbang lukisan gagarag Gotik sadurungé, lan dékorasiné luwih akèh. Kabeh padha kepara nutupi kabèh lumah dicèt. Ana uga gèsèran menyang lukisan narasi sing luwih akèh, kanthi téma-téma didaktik lan moral. Ikonografi sakabèhé luwih kapecah-pecah lan lukisan kerep ditambahi mawa prinsip-prinsip sing kurang angabèhi. Sawetara seniman lan bèngkel seni wiwit pungkasan abad tengahan ditepungi jenengé, kaya ta Albertus Pictor. Bèngkel seni biasané dumadi saka telung wong, kalebu master; karya lukisan mung rampung sajroné mangsa panas. Kabèh padha nggunakaké macem-macem pigmèn, lan palèt warna seniman ditambahi nalika Jaman Abad Tengahan diterusaké.